Meškanie menzesu 17 dni
DobrY den s priateľom sme mali pohlavný nechránený styk po tom som hneď užila Tabletku po , urobila som si následne o tyzden test ukázal negatívne ,o ďalší tyzden nato som bola u gynekologičky predpísať si antikoncepciu na akné , robila mi klasickú prehliadku a predpísala antikoncepciu meškajú mi 17
Dobrý deň,
Ďakujeme za vašu otázku. Meškajúca menštruácia môže mať niekoľko príčin. Môže byť prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad vaginálna infekcia. Každé ochorenie je pre organizmus stresovou situáciou a to sa môže prejaviť hormonálnymi zmenami, čo spôsobí posun v menštruačnom cykle.
Oneskorenie menštruačného krvácania sa môže objaviť aj po užití núdzovej antikoncepcie. Ak sa oneskorí o 5 dní a viac, je nevyhnutné vylúčiť tehotenstvo pomocou tehotenského testu v domácom prostredí alebo vyšetrením u lekára- gynekológa, ktorý ako jediný dokáže jednoznačne potvrdiť/vyvrátiť tehotenstvo po vykonaní všetkých potrebných klinických a laboratórnych testov. Relevantný a odporúčaný čas na vykonanie tehotenského testu je až v čase očakávanej menštruácie.
Keďže neuvádzate bližšie informácie o užívanej hormonálnej antikoncepcii (názov, začiatok a dĺžka užívania), nie je možné sa s určitosťou vyjadriť, či táto skutočnosť ovplyvnila menštruačný cyklus.
Pre určenie príčiny meškajúcej menštruácie je potrebné sa obrátiť na svojho gynekológa.
Prajem pekný zvyšok dňa.
S pozdravom
Mgr. Tamara Jakúbeková